Frumsýning Man of Steel er handan við hornið og þá munu eflaust margir spyrja leikstjórann Zack Snyder og framleiðandann Christopher Nolan hvað sé næst á dagskrá . Það hafa verið margar vangaveltur hvort félagarnir muni gera ofurhetjumyndina Justice League , með Superman og Batman í fararbroddi og ef Man of Steel verður vinsæl , þá þykir líklegt að allir séu reiðubúnir í það ævintýri . Nolan og Snyder voru fengnir til þess að svara hvort það yrði gerð mynd um Justice League og þetta höfðu þeir að segja . „ Ofurhetjur Dc Comics passa inn í þann heim sem ég hef búið til . Í mínum huga , þá höfum við hinn frábæra Superman og það er ekki vitlaust að bæta við fleirum . Það er ekki til mynd um Justice League og ef hún verður gerð þá veit ég ekki hvort ég verði fengin til að gera hana . Það eina sem ég veit er að allar dyr eru opnar hjá Warner Bros varðandi gerð Justice League og við skulum bara bíða og sjá . “ – Zack Snyder . „ Það sem ég hef viljað gera með Man of Steel er að barnið mitt fari á myndina og að myndin kveikji á ímyndunaraflinu hans og að hann verði fyrir einhverjum áhrifum . Að hann verði fyrir sömu áhrifum og ég varð fyrir þegar ég horfði á Superman sem lítill strákur . Þetta er það sem heldur mér gangandi , þetta er það sem lætur mig vilja gera myndir af þessu tagi . “ – Christopher Nolan . Nú er bara að bíða og sjá hvað gerist með Man of Steel og ef að Justice League verður gerð , þá er líklegt að það verði fyrst gerð mynd aðeins með Batman og Superman eftir sögunum „ World’s Finest “ og svo yrði farið í stóra Justice League mynd með fleiri ofurhetjum .